દરમિયાન વડાપ્રધાન મોદીએ સમિટમાં પોતાના સંબોધનમાં ચીનને ઇશારા ઇશારામાં સલીહ આપી હતી. મોદીએ સંપ્રભુતા,આર્થિક વિકાસ, એસસીઓ દેશો વચ્ચે એકતા અને કનેકિટવિટી પર ભાર મુકયો હતો. કનેકિટવિટી પર બોલતા મોદીએ કહ્યું કે ભારત કોઇ પણ એવા પ્રોજેકટનું સ્વાગત કરશે જે તમામ સભ્ય દેશોની સંપ્રભુતા અને ક્ષેત્રીય અખંડતાનું સમ્માન કરશે.આમ કહી વડાપ્રધાને ચીનની વન બેલ્ટ વન રોડ પહેલને નિશાન પર લીધી હતી.તે હેઠળ તે પાકિસ્તાનના કબજાવાળા કાશ્મીરમાં નિર્માણ કરી રહ્યું છે. ભારત આ ક્ષેત્રને વિવાદિત હોવાનો દાવો કરી પ્રોજેકટનો વિરોધ કરી ચુકયુ છે.પોતાના સંબોધનમાં વડાપ્રધાન મોદીએ એસઇસીયુઆરઇની નવી પરિભાષા બતાવી હતી. મોદીએ કહ્યું કે એસ ફોર સિકયોરિટી અને સિટિજન્સ,ઇ ફોર ઇકોનોમિક ડિવલપમેંટ,સી ફોર કનેકિટવિટી ઇન ધ રીજન, યુ ફોર યુનિટી,આર ઓફ રેસ્પેકટ સોવરિનિટી એન્ડ ઇટિગ્રિટી,ઇ ફોર ઇન્વારિનેંટ પ્રોટેકશન છે. ટ્રાંસપોર્ટ કોરિડોર્સ દ્વારા એક દેશથી બીજા દેશને જોડવાને લઇ વડાપ્રધાન મોદીએ કહ્યું કે કનેકિટવિટીનો અર્થ ફકત ભૌગોલિક કનેકશન નહીં પરંતુ એક બીજાના નાગરિકોનું કનેકશન છે.મોદીએ કહ્યું કે ભારત એવી કોઇ પણ પ્રોજેકટનું સ્વાગત કરશે જેં સમાવેશી ટિકાઉ અને પારદર્શી હોય.આવી પરિયોજના જે સભ્ય દેશોની સંપ્રભુતા અને ક્ષેત્રીય અખંડતાનું સમ્માન કરે.મોદીના આ નિવેદનને ચીનના ઓબીઓઆર પર અપ્રત્યેક્ષ પ્રહાર માનવામાં આવી રહ્યાં છે.